Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -6. …
22 ส.ค. 2562

Tactical Move
เดินเกมกลยุทธ์บ่าย
SET Index ปรับลดลง -6.33 จุด (-0.39%) ปิดภาคเช้าที่ 1,631.91 จุด ด้วยมูลค่าการซื้อขาย 37,284.65 ล้านบาท
Most Positive Impact: GULF (+0.41 จุด), BTS (+0.36 จุด), INTUCH (+0.31 จุด)
Most Negative Impact: PTT (-2.07 จุด), CPALL (-0.87 จุด), AOT (-0.69 จุด)
รายงานข่าวระบุ ปธน.ทรัมป์ เชื่อว่าตนเป็นผู้ที่ถูกส่งมาแก้ไขการค้าที่ไม่เป็นธรรมของจีนโดยการทำสงครามการค้ากับจีนเป็นสิ่งที่ถูก ฝั่งของจีนเตรียมการที่จะตอบโต้ถ้าสหรัฐฯเก็บภาษีนำเข้าเพิ่ม ขณะเดียวกันค่าเงินหยวนก็อ่อนค่าอยู่ที่ 7.07 หยวน/ดอลลาร์ มากที่สุดนับตั้งแต่ปี 2008 สร้างความกังวลต่อตลาดในแง่ของสงครามการค้าที่บานปลายและกำลังซื้อของจีนที่ลดลง
การประชุมคณะกรรมาธิการฯ วันนี้ได้พิจารณาสรุปแนวทางการพิจารณาศึกษาเรื่องการขยายสัญญาสัมปทานทางด่วนและรถไฟฟ้า (BTS) เรามีมุมมองเป็นกลางเพราะอำนาจการตัดสินใจขึ้นกับคณะรัฐมนตรี ซึ่งคาดว่าจะรู้ผลภายในไตรมาส 3
แนวโน้มตลาดบ่าย
บ่ายนี้คาด SET Index เคลื่อนไหวในกรอบ 1,625-1,643 จุด ตลาดรอติดตามปัจจัยขับเคลื่อนในระยะต่อไปคือการประชุม Jackson Hole (23 ส.ค.) ด้วยความไม่แน่นอนของสงครามการค้า คาดปธ. Fed จะส่งสัญญาณลดดอกเบี้ย ขณะที่ปัจจัยเสี่ยงคือ การชุมนุมที่ฮ่องกงซึ่งอาจกระทบการเจรจาการค้าสหรัฐฯ-จีน
กลยุทธ์การลงทุน ถือครองเงินสด 15-20% ของพอร์ท สะสมหุ้นกลุ่มที่แข็งกว่าตลาด ดังนี้
1) กลุ่มหุ้นที่ได้ประโยชน์จากมาตรการภาครัฐ CPALL AMATA BTS ORI TFFIF
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยบวกเฉพาะตัว CPF GUNKUL TPCH PTT JWD JAS COM7 SAWAD OSP
ประเด็นเศรษฐกิจที่น่าติดตาม วันนี้ติดตามรายงานการประชุม ECB พร้อมด้วย PMI ภาคการผลิตของสหรัฐฯ และยูโรโซน (ส.ค.) ตลาดคาด 50.5 และ 46.3 ตามลำดับ
หุ้นแนะนำ BTS JAS JASIF